google/wiki40b huggingface dataset:
Troop

Troop on kõnekujund, retooriline võte, mille puhul mingi väljendi asemel kasutatakse temaga mittesünonüümset väljendit.
Troop on keele kujundusvõte sõna ja sõnaühendi tasandil, mille abil luuakse kirjanduslik kujund.
Troopide hulka kuuluvad metafoor, metonüümia, iroonia jpt. 
Kõnekujund annab tekstile või kõnele juurde ilmekust ning vaheldusrikkust. Kõnekujundeid on nimetatud ka stiilikujunditeks ning retoorilisteks figuurideks. Kõnekujuneid kasutatakse enim kirjalikes teostes (mitte akadeemilistes), luules, kõnedes.

Levinuvad kõnekujundid

Epiteet – kaunistav või kirjeldav täiendsõna, mis väljendab põhisõna omadust. Epiteet võib olla nii omadussõnaline, nimisõnaline, tegusõnaline, määrsõnaline.
Näiteks: imekaunid silmad, emake-maa, hõiskav laas, muretult istuv mehehakatis. 
Võrdlus – nähtuste võrdlemine sarnasuse alusel, võrdlemisel kasutatakse abisõnadena nagu, kui, otsekui, sarnane, taoline jne. 
Näiteks: salapärane nagu öö, kaunis kui roos.
Metafoor – ilma vormitunnuseta võrdlus, kusjuures kahte mõistet või nähtust võrreldakse mitteloogiliste seoste alusel, et tekiks uus kujutlus.
Näiteks: päike – sinitaeva silm.
Personfikatsioon ehk isikustamine – võte, kus elutule asjale omistatakse inimlikud omadused ja käitumine.
Näiteks: taevas nutab murepisaraid.
Metonüümia – ümbernimetus, kus üks sõna asendatakse teisega sugulasseoste või sarnasuse alusel. 
Näiteks: kätt alla panema.
Oksüümoron – stiilikujund, kus ühendatakse pealtnäha ühendamatud mõisted. 
Näiteks: hirmus ilus, magus valu, elav laip.
Eufemism – ilustav või ümberütlev väljend ebasündsa või ebameeldiva asemel. 
Näiteks: Kivi kotti!
Ballardi maakond

Ajalugu

Maakond moodustati 1842. aastal.
Minamitori

Minamitori (ka Marcuse saar; jaapani 南鳥 (Minamitori) või 南鳥島 (Minami-Tori-shima 'lõuna linnusaar') on saar Vaikses ookeanis. See on Jaapani läänepoolseim saar. Geograafilised koordinaadid on 24° 18′ N, 153° 58′ E.
Saare pindala on 1,2 km². Kujult meenutab ta kolmnurka. Saart ümbritseb 50...300 m laiune korallriff. Kaldad ulatuvad kuni 8 meetrit üle merepinna.
Saarel paikneb raadiosaatja Loran-C. See on maapealse, pikalainelise positsioneerimissüsteemi Loran osa. Algselt oli saatjal 411,48 m kõrgune mast, mis oli kõrgeim rajatis Vaikse ookeani piirkonnas. Praegu on selle asemel 213 m kõrgune mast.

Ajalugu

Saare avastas oletatavasti kapten Arriola 1694 aastal, kuid selle täpse asukoha määras alles 1874 USA vaatluslaev.
Saar oli pikka aega USA ja Jaapani vaheliste vaidluste objekt, kuni USA müüs selle 1968 Jaapanile.
Stefan Klein

Stefan Klein (sündinud 5. oktoobril 1965 Münchenis) on saksa teaduskirjanik.
Klein on õppinud füüsikat ja filosoofiat Müncheni ja Grenoble'i ülikoolis. Doktorikraadi sai ta Freiburgi ülikoolist biofüüsika alal. Aastatel 1996–1999 töötas ta teadustoimetajana ajakirjas Der Spiegel. 2000. aastast tegutseb ta vabakutselisena.
Ta on töötanud Berliini Kunstiülikooli külalisprofessorina.
Tema raamatuid on tõlgitud 2013. aasta seisuga 29 keelde, sealhulgas 6 raamatut korea ja 5 raamatut eesti, inglise ja hollandi keelde.

Isiklikku

Stefan Klein on pärit Austria emigrantide perekonnast. Tema vanemad olid keemikud.
Klein elab perega Berliinis. Ta on abielus teadusajakirjaniku Alexandra Rigosiga. Neil on kolm last: kaks tütart ja üks poeg.
Meluha surematud

Sisu

Iidse Induse oru salapärase kadunud kultuuri kunagi uhke riik on silmitsi tõsiste ohtudega. Kannatatakse pidevalt laastavate rünnakute käes, sest täiesti vastandlik naaberriik näib olevat sõlminud liidu põlualuse ja pahelise rassiga, mis koosneb väärarengutega inimestest, kellel on hämmastavad võitluskunstide oskused. Ainus lootus on iidne, põlvest põlve korratav legend: "Kui kurjus võtab oma suurimad mõõtmed ja kõik tundub olevat kadunud, ilmub teie sekka kangelane." Kuid kas tõesti see lihtne tiibetlane Shiva ongi kauaoodatud kangelane? Kas ta üldse tahab nende kangelane olla? Mis paneb mehe oma saatusele alistuma, kas armastus või kohusetunne?
Raku sovhoos

Raku sovhoos oli sovhoos Eesti NSV-s Harju rajoonis.
Sovhoosi keskus asus Tallinnas, Viljandi maantee 20. Sovhoosil oli osakond Keila külanõukogus Karjakülas.
Raku sovhoos tegeles karusloomakasvatusega. Kasvatati naaritsaid, hõberebaseid ja sinirebaseid.
1978. aasta seisuga oli sovhoosi üldpindala 187 hektarit. Sovhoosi töötajate arv oli samal aastal 441.
Sovhoos moodustati 1945. aastal. Sovhoosi eelkäijaks oli 1933. aastal asutatud ja 1935. aastal registreeritud karusloomakasvatuse kooperatiivühing "Raku", mis algselt paiknes Pirita-Kosel Rakko talus ja 1937. aastal kolis Liiva ja Raudalu piirkonda. Sovhoosiga liidetud Karjaküla karusloomafarm asutati 1936. aastal ja kuulus varem Karjaküla riigimõisale.
Nõukogude perioodil oli Raku sovhoos üks suurimaid karusloomakasvatuse majandeid Eestis. 1977. aastal toodeti 76424 naaritsa-, 18672 sinirebase- ja 7251 hõberebasenahka. Sovhoos tegeles ka tõuaretusega.
Vabariigi Valitsuse 3. septembri 1990 määrusega nr 184 jäeti Raku sovhoos kui riigimajand Harju maakonna haldamisele. 1992. aastal läks Raku sovhoos pankrotti.
1996. aastal ostis AS Balti Karusnahk endise Raku sovhoosi Karjaküla farmi.
Vahtra tänav

Vahtra tänav on tänav Tallinnas Nõmme linnaosas Hiiu asumis. Vahtra tänav algab Harku tänavalt, ristub Läänekaare tänavaga ja lõpeb Vana-Mustamäe tänaval Mustamäe suusahüppetorni lähedal. Vahtra tänav on lõunakagu-põhjaloodesuunaline ja ligikaudu 165 meetri pikkune.
Tänava esialgne nimi oli Raatuse tänav. 17. märtsil 1922 sai tänava nimeks Vahtra tänav (saksa keeles Ahornstrasse, vene keeles Кленовая улица).
Kohtutäitur

Kohtutäitur on Eesti Vabariigis vabakutseline isik, kellele riik on delegeerinud õigused ja kohustused viia riigi nimel läbi sundtäitmisega seotud toiminguid ehk täitetoiminguid.  
Sundtäitmine on materiaalse õiguse maksmapanemine riikliku sunni abil. Kohtutäituri amet omab Eesti õigussüsteemis olulist kohta, kuna alles sundtäitmise käigus selgub, mida üks või teine materiaalse õigusega tagatud nõue väärt on ning kas seda on praktikas võimalik realiseerida. Täitur teostab täitetoiminguid täitemenetluse käigus. Täitemenetlus on seaduses sätestatud piirides ja ulatuses isiku põhiõigusi piirav menetlus. Täita saab vaid täitemenetluse seadustikus loetletud lahendeid ehk täitedokumente. Täitemenetluse läbiviimise protsessinormid tulenevad täitemenetluse seadustikust. Lisaks täitetoimingutele teeb täitur ka seaduses ettenähtud ametitoiminguid, milleks on õigusabi osutamine, dokumentide kättetoimetamine ja pärandvara inventuuri läbiviimine.
Varasem nimetus (Eestis kuni 1940): kohtupristav.
Läti mõis (Vigala)

Läti mõis (saksa keeles Lisettenhof) oli Vana-Vigala mõisa karjamõis Vigala kihelkonnas Läänemaal.
Bert Sakmann

Bert Sakmann (sündinud 12. juunil 1942 Stuttgardis) on saksa arstiteadlane, bioloog ja biofüüsik, Nobeli auhinna laureaat.
Aastal 1991 sai ta koos Erwin Neheriga rakkude ioonikanalite ja nende molekulaarse ehituse avastamise ning potentsiaali lokaalse fikseerimise meetodi leiutamise eest Nobeli füsioloogia- või meditsiiniauhinna.
Sakmann lõpetas gümnaasiumi Stuttgardis ning õppis alates 1967 arstiteadust Tübingenis, Freiburgis, Berliinis, Pariisis ja Münchenis. 1968 sai temast assistent Müncheni Ülikooli arstiteaduskonnas. Samal ajal tegi ta teadustööd Max Plancki Psühhiaatria Instituudi neurofüsioloogiaosakonnas. 1971 suundus ta Londonisse, kus töötas University College Londonis Bernard Katzi alluvuses. Katz oli eelmisel aastal pälvinud Nobeli auhinna. 1974 kaitses Sakmann Göttingeni Ülikoolis doktorikraadi. Tema väitekirja pealkiri oli "Närvide valgusega kohastumise elektrofüsioloogia kassi võrkkestas". Samal aastal suundus ta tööle Göttingeni Max Plancki Biofüüsikalise Keemia Instituuti. 1979 ühines ta seal rakumembraanide bioloogia uurimise töörühmaga. 1989 oli ta professor Heidelbergi Ülikoolis.
1986 pälvis ta koos Erwin Neheriga Columbia ülikooli antava Louisa Gross Horwitzi auhinna, mida antakse välja bioloogia ja biokeemia valdkonnas. 1987 pälvis Sakmann Gottfried Wilhelm Leibnizi auhinna, mis on kõrgeim Saksamaa teadlasele antav autasu. 1991 pälvis ta Iisraelis välja antava Harvey auhinna, mida antakse alates 1972 välja keskmiselt kahele inimesele aastas ja 2013. aasta seisuga on ta ainus Saksamaalt pärit laureaat.
Magnetmonopool

Ajalugu

Pierre Curie käis 1849. aastal välja mõtte, et magnetmonopoolid võivad olemas olla, kuigi neid ei ole kunagi nähtud .
Magnetmonopoolide teooria loojaks peetakse aga kvantfüüsikut Paul A. M. Diraci, kes avaldas oma teooria kvantiseeritud magnetlaengutest aastal 1931 .
Oma töös näitas Dirac, et juhul kui magnetmonopoolid eksisteerivad, peab ka elektrilaeng olema kvantiseeritud ning lootis, et magnetmonopoolide eksistents oleks piisav tõestus kõikide Universumi elementaarosakeste kvantiseeritusest .
Kuna on teada, et elektrilaeng on kvantiseeritud, annab see alust arvata, et Diraci teooria peab paika. Olulisi teadusuurimusi selles valdkonnas pärineb aastatest 1975 , 1982 , 2009  ja 2014 .

Spinnjää

2009. aastal avaldati artikkel, milles uuriti magnetmonopoolide esinemist spinnjääs . Spinnjää on kristalliline materjal, milles esinevad absoluutse nulltemperatuuri (0 K ehk −273,15 °C) lähedaste temperatuuride juures struktuurid, mis käituvad nagu magnetmonopoolid.
Spinnjää materjalitüki sees saavad magnetilised põhjapoolus ja lõunapoolus piltlikult öeldes ringi triivida, kuid on selles materjalitükis lõksus ehk ei eksisteeri vabas olekus .
Seepärast ei sarnane spinnjää monopoolid Diraci ennustatud monopoolidega. Järelikult ei kinnita spinnjää katsed magnetmonopoolide olemasolu. Küll aga võivad spinnjää omadused leida rakendust magnetiliste mälumaterjalide valmistamisel.
Materjalid, mis käituvad spinnjääna, on tahkes olekus tetraeedriliselt korrastunud ja meenutavad sellega vesiniku ja hapniku aatomite paiknemist harilikus jääs. Spinnjää materjalid on aga frustreerunud olekus, kus kristalli struktuur ja aatomitevahelised jõud häirivad üksteist, tekitades magnetisminähtuse. Materjalid, mis on leitud spinnjääna käituvat on düsproosiumi ja holmiumi titanaadid ja stannaadid: Dy₂Ti₂O₇, Ho₂Ti₂O₇, Ho₂Sn₂O₇, Dy₂Sn₂O₇.

Bose'i-Einsteini kondensaat

2014. aastal teatati, et ülimadalatel temperatuuridel gaaside uurimine on viinud arvatavate magnetmonopoolide leidmiseni. Eksperimendis uuriti rubiidiumi aatomite käitumist välises magnetväljas väga madalal temperatuuril . Temperatuur oli vaid mõni miljondik kraadi soojem absoluutsest nulltemperatuurist, millega viidi rubiidiumi aatomid oma madalaimasse kvantolekusse, ehk muudeti Bose'i-Einsteini kondensaadiks. Bose'i-Einsteini kondensaati nimetatakse ka materjali viiendaks olekuks (tahke, vedela, gaasilise ja plasma kõrval), kus aatomid hakkavad käituma kogumina, milles individuaalsete aatomite asukoht ei ole enam oluline .
Kondensaadis märgati tillukesi keeriseid, mida teadlased peavad magnetmonopoolide eksperimentaalseks kinnituseks ja arvavad, et need võivad esineda ka looduses .
Bose'i-Einsteini kondensaadis tehtud katse oponentide hinnangul on suudetud aga luua ainult katseskeem, mis näitab Diraci matemaatiliste eelduste paikapidavust, kuid ei tõesta magnetmonopoolide olemasolu ning uurimistööd peab jätkama.
Taiwani jeen

Taiwani jeen oli rahaühik, mis käibis Taiwanil Jaapani võimuperioodi jooksul aastail 1895–1946.  
Taiwani jeen oli võrdväärne Jaapani jeeniga, jagunes sajaks seeniks, eksisteeris ainult paberrahana. Asendati 1946 vana Taiwani dollariga.
Saab 21R

Kasutamine

Esimene prototüüp lendas 10. märtsil 1947; esimesed lennukid võeti relvastusse 1950. aasta augustis ja asusid teenima väeosas F 10. Esialgu plaaniti neid kasutada hävituslennukitena, kuid pärast Saab 29 esmalendu 1948. aasta oktoobris vähendati tellimust 120 lennukilt 60-le ja 21R lennukid kohandati vastavalt mootori tüübile kas A 21RA või A 21RB ründelennukiteks.
Beļava mõis

Beļava mõis (saksa keeles Kortenhof, läti keeles Beļavas muiža) oli rüütlimõis (fideikomiss) Liivimaal Valga kreisis Gulbene kihelkonnas. Tänapäeval asub Lätis Gulbene piirkonnas Beļava vallas Pilskalnsi külas.

Ajalugu

Rootsi ajal kuulus mõis Bülowitele, nende järgi on ka mõis oma nime saanud. Aastal 1683 sündis seal Magdalene Elisabeth von Hallart, kellest kujunes Vidzeme vennastekoguduste tähtis toetaja. Põhjasõja järel läks mõis Bergide suguvõsa valdusesse, need püstitasid aastal 1750 ka mõisa barokkstiilis häärberi. Friedrich Wilhelm Rembert von Berg lasi mõisa parki pühendada kõigile jumalatele pühendatud kabeli. Agraarreformi järel asutati mõisa häärberisse kohalik kool.

Mõisaansambel

Beļava mõisakompleks on arhitektuurimälestistena riikliku kaitse all (park, häärber). Sealseks vanimaks ehitiseks on häärber, ülejäänud osa mõisakompleksist rajati XIX sajandil ja ehitati sajandi lõpus või XX sajandi alguses ümber. Häärberis asus võõrandamise järel vallakool, tänapäeval asub seal kohalik algkool.

Mõisa suurus

Bienenstammi andmetel oli mõisa suurus 1816. aastal koos Nagliena mõisaga 9 ja 3/8 adramaad, sellele allus 290 mees- ja 319 naishinge. 
Agraarreformi eel aastal 1920 kuulus mõisale 1456 hektarit maad.

Karjamõisad

Aastal 1816 kuulus mõisale üks karjamõis: Blankekaln.
Amuuri oblast

Ajalugu

Amuuri oblast moodustati algselt 1922. aastal; aastatel 1926–1938 kuulus piirkond Kaug-Ida Vabariigi koosseisu; aastatel 1926–1930 Amuuri ringkond (okrug); 1930–1932 Amuuri rajoon; 1932 Amuuri oblast; aastatel 1938–1942 oli piirkond Habarovski oblasti koosseisus.
Avannaata

Asulad

Omavalitsuses on 27 asulat, neist neli linna: Ilulissat, Uummannaq, Upernavik ja Qaanaaq.
Elukvaliteet

Ülevaade

Elukvaliteedi standardnäitajad hõlmavad mitte ainult rikkust ja tööhõivet, vaid ka ehitatud keskkonda, füüsilist ja vaimset tervist, haridust, puhkust ja vaba aega ning sotsiaalset kuuluvust. Maailma Terviseorganisatsioonis (WHO) defineeritakse elukvaliteeti kui "indiviidi tajumist oma positsioonis elus, kultuuri ja väärtuste süsteemide kontekstis, milles nad elavad eesmärkide nimel." Võrreldes WHO definitsiooniga määratleb Wang-Baker Faces elukvaliteedi skaalat kui "elukvaliteet (käesoleval juhul füüsiline valu) täpsel ajahetkel."
Vastavalt majandusteadlasele Robert Costanzale:
Kuigi elukvaliteet (QOL) on pikka aega olnud selge või kaudne poliitiline eesmärk, on piisav määratlemine ja mõõtmine olnud ebatäpne. Mitmesuguste objektiivsete ja subjektiivsete näitajate mitmesugustes valdkondades ja ulatuses ning hiljutised tööd subjektiivse heaolu (SWB) uuringute ja õnne psühholoogia kohta on suurendanud uut huvi.
Üks elukvaliteedi lähenemisviise, mida kutsutakse kaasamis teooriaks, omab elukvaliteedi hindamisel nelja valdkonda: ökoloogia, majandus, poliitika ja kultuur. Näiteks kultuuri valdkonnas hõlmab see järgmisi elukvaliteedi alamdomeene:
Isikutunnistus ja kaasamine
Loovus ja vaba aja veetmine
Mälu ja projektsioon
Usk ja ideed
Sugu ja põlvkonnad
Uurimine ja õppimine
Heaolu ja tervis
Sageli seostuvad veel sellised mõisted nagu "vabadus", "inimõigused" ja "õnn". Kuid kuna õnn on subjektiivne ja seda on raske mõõta, kasutatakse tavaliselt muid mõõdikuid. Samuti on näidatud, et õnn ei ole seotud sissetuleku suurenemisega. Seetõttu ei tohiks elatist pidada õnneks. Mõnikord peetakse seostatuks ka turvalisust, kuid seda võib pidada elementaarseks kõigi inimeste jaoks.

Maailma õnnelikkuse aruanne

Maailma õnnelikkuse aruanne on globaalse õnnelikkuse uurimus, kus on hinnatud 156 riigi heaolutaset ning iseloomustatud õnnelikkuse ja heaolu kaudu inimarengu kvaliteeti. Selle kasvav eesmärk on võimaldanud valitsustel, kogukondadel ja organisatsioonidel kasutada sobivaid andmeid õnnelikkuse registreerimiseks, et poliitikud saaksid luua paremad elutingimused. Aruandes vaadatakse tänapäeva maailmas õnnelikkuse seisundit ning seda, kuidas teadlased selgitavad õnnelikkust isiklikul ja riiklikul tasandil. Samuti on ÜRO väljatöötatud aruandes ühendatud nii objektiivsed kui ka subjektiivsed meetmed, et hinnata õnnelikkust riikides, mida hinnatakse kõrge elukvaliteediga. Aruandes on kasutatud küsitlusuuringut, kus on reaalne SKP elaniku kohta, eluea pikkus, keegi, kellele loota, vabadus teha oma elus valikuid ning vabadus korruptsioonist. Õnnelikkust tunnustatakse juba ülemaailmses avalikus poliitikas olulise kontseptsioonina. Maailma õnnelikkuse aruanne näitab, et mõnes piirkonnas on viimastel aastatel olnud progresseeruv õnnelikkuse ebavõrdsus. Ilma eluta, ei saa tulla õnnelikkust.
Paul Reubens

Paul Reubens (õieti Paul Rubenfeld; sündinud 27. augustil 1952 Peekskillis New Yorks) on Ameerika Ühendriikide näitleja.
Lavis

Tuntud inimesi

Mägigiid Franco Nicolini on Lavisis sündinud.
Washingtoni maakond (Alabama)

Washingtoni maakond (Washington County) on maakond USA-s Alabama osariigis. Geograafilised koordinaadid on 31° 42′ N, 88° 12′ W
Maakonna halduskeskus ja suurim linn on Chatom.
Maakonna pindala on 2819 km², millest 20 km² moodustab veepindala.
Elanike arv oli 2010. aasta rahvaloenduse järgi 17 581. Aastal 2000 oli elanike arv 18 097.

Ajalugu

Washingtoni maakond moodustati 4. juunil 1800. aastal. Maakond sai nime esimese Ameerika Ühendriikide presidendi George Washingtoni järgi.
Ilmar Mikk

Ilmar Mikk (1. märts 1925 – 24. juuni 1989) oli eesti tehnikateadlane.
Ta lõpetas 1950. aastal Tallinna Polütehnilise Instituudi mehaanikateaduskonna soojuselektrijaamade eriala. 1957. aastal kaitses ta Eesti NSV Teaduste Akadeemia juures tehnikateaduste kandidaadi kraadi väitekirjaga "Исследование окаменелостей летучей золы сланца-кукерсита на трубах". 1968. aastal kaitses tehnikateaduste doktori kraadi väitekirjaga "Приближенные методы расчета лучистого теплообмена".
Ta töötas TPI soojusenergeetika kateedri assistendi, vanemõpetaja, dotsendi ja prodekaanina, 1968. aastast professor.
Tema uurimistöö käsitles põlevkivil töötavaid aurukatlaid, ta uuris tuhasadestiste tekkimise matemaatilisi probleeme ning kolletes ja tehnoloogilistes seadmetes toimuva kiirgusülekande matemaatiliste mudelite loomist.
Ta on kõrgkooliõpiku "Soojustehnika" (Tallinn: Valgus, 1974) ja "Soojustehnika käsiraamatu" (Tallinn: Valgus, 1977) kaasautor. Ta juhendas aspirante ja oli oponendiks mitmete kandidaadi- ja doktoritööde kaitsmisel.
Ta on maetud Liiva kalmistule.
Ernst von Ratzeburg

Ernst von Ratzeburg (Ernst von Rassburg, surnud 5. märtsil 1279) oli Liivi Ordu maameister aastail 1273–1279.
Ta sai surma 5. märtsil 1279 koos 71 orduvenna ja Taani Eestimaa kapteni Eilard Oberchiga Aizkraukle lahingus Leedus.
SmartLynx Airlines

SmartLynx Airlines on Läti lennuettevõte, mille emaettevõte on Icelandair Group. 
SmartLynx Airlinesi peakontor asub Lätis Mārupes. Ettevõtte põhilennujaam on Riia lennujaam.
Ettevõte asutati 1992. aastal nimega LatCharter Airlines. Praegust nime kannab ettevõte aastast 2007.
Ettevõttel on 11 lennukit (2014).
Ettevõttel on tütarettevõte ka Eestis: SmartLynx Airlines Estonia.
Olümpiaharta

Olümpiaharta on ROK-i poolt vastu võetud põhialuste, reeglite ja ametlike selgituste kogum. 
Olümpiaharta käsitleb olümpialiikumise organiseerimist js toimimist ning määrab kindlaks olümpiamängude pühitsemise tingimused. Olümpiaharta põhialused fikseeris Pierre de Coubertin ja kinnitas I olümpiakongress 1894. aastal Pariisis. Hiljem on hartat regulaarselt täiendatud.

Olümpiaharta põhialused

Nüüdisaegse olümpismi põhimõtted visandas Pierre de Coubertin, kelle algatusel peeti 1894. aasta juunis  Pariisis rahvusvaheline atleetikakongress. Rahvusvaheline Olümpiakomitee (ROK, inglise keeles IOC) moodustati 23. juunil 1894. 
Olümpism on elufilosoofia, mis ülendab ja ühendab keha, tahte ja vaimu omadused harmooniliseks tervikuks. Seostades sporti kultuuri ja kasvatusega, püüdleb olümpism sellise elulaadi poole, mis rajaneb jõupingutustes leitud rõõmul, heade eeskujude kasvatuslikul väärtusel ja üleüldiste eetiliste põhimõtete austamisel. 
Olümpismi eesmärgiks on seada sport kõikjal inimese harmoonilise arengu teenistusse, et soodustada rahumeelse ühiskonna rajamist, mis kannaks hoolt inimväärikuse säilitamise eest. 
ROK-i poolt juhitav olümpialiikumine kasvab välja nüüdisaegsest olümpismist. 
ROK-i kõrgeima võimu all hõlmab olümpialiikumine organisatsioone, sportlasi ja teisi isikuid, kes on nõus juhinduma Olümpiahartast. Olümpialiikumisse kuulumise kriteeriumiks on ROK-i tunnustus. 
Olümpialiikumise eesmärgiks on anda panus rahumeelse ja parema maailma rajamisse, kasvatades noorsugu spordi kaudu, mida harrastatakse olümpialikus vaimus ja ilma igasuguse diskrimineerimiseta, mis eeldab vastastikust arusaamist sõpruse, solidaarsuse ja ausa mängu vaimus. 
Viie ühendatud rõngaga sümboliseeritud olümpialiikumine on pidev ja universaalne. Tema kõrgpunktiks on maailma sportlaste toomine suurele spordipeole – olümpiamängudele. 
Spordi praktiseerimine on inimõigus. Igal inimesel peab olema võimalus tegeleda spordiga vastavalt oma individuaalsetele vajadustele.
Eha Hiie

Eha Hiie (aastani 1963 Eha Hiiesalu; 17. juuli 1937 Tallinn – 3. mai 2017) oli eesti kasvatusteadlane.
Lõpetas aastal 1958 Moskva Pedagoogilise Instituudi algõpetuse pedagoogika ja psühholoogia eriala kiitusega.
Töötas Tallinna 21. Keskkoolis algklasside õpetajana. Aastatel 1965–1969 oli ta Pedagoogika Teadusliku Uurimise Instituudis algõpetuse sektori juhataja.
1967. aastal kaitses ta pedagoogikateaduste kandidaadi kraadi.
1969. aastast oli ta Tallinna Pedagoogilise Instituudi algõpetuse pedagoogika ja psühholoogia kateedri juhataja, aastatel 1976–1993 pedagoogikateaduskonna dekaan. 1990. aastast algõpetuse didaktika professor, 1997. aastast Tallinna Pedagoogikaülikooli (2005. aastast Tallinna Ülikooli) emeriitprofessor.
Ta on koostanud algklasside õpikuid ning metoodilisi materjale õpetajatele.
Eha Hiie on maetud Kullamaa kalmistule.
Juhan Vint

Juhan Vint (kuni 1936. aastani Johannes Vind; 12. märts 1900 Konguta val, Tartumaa – 22. november 1968 Heidelberg) oli Eesti sõjaväelane (kapten, 1938).
25. augustil 1926 lõpetas ta SVÜÕA ohvitseride kursuse, ülendati nooremleitnandiks ning määrati Sakala jalaväerügementi. 1932. aasta veebruaris ülendati ta 3. Üksikus Jalaväepataljonis leitnandiks. 1934. aastal astus ta Kõrgemasse Sõjakooli sõjamajanduse alale. 1938. aasta veebruaris ülendati Vint kapteniks.
Hans-Davis Viirmaa

Hans-Davis Viirmaa (2. september 1931, Pärsti vald, Viljandimaa – 30. oktoober 2010 Tallinn) oli eesti jalgpallur, jäähokimängija, treener ja spordiametnik.
1950 lõpetas Viljandi 2. keskkooli ja 1954 Tartu Riikliku Ülikooli kehakultuuriteaduskonna.
Jalgpalli hakkas mängima Viljandi Sakala noorte jalgpallimeeskonnas, jäähokit 1945 Viljandi 2. keskkooli meeskonnas, tema treener oli Jaan Raand.

Saavutused

Eesti meister jäähokis Kohtla-Järve Kalevi ja Tallinna Kalevi meeskonnas (1956, 1958, 1959, 1961, 1962) ning käsipallis (11×11) Tallinna Kalevi meeskonnas (1957 ja 1958).
Võistles 12 korda Eesti koondises.

Õpilased

Viirmaa treenitavast noortegrupist sirgusid Eesti koondise endine peatreener Roman Ubakivi, Tiit Luik, Mati Karp, Mati Gilden, Andrei Gaikovitš, Eesti Jalgpalli Liidu aupresident Peeter Küttis jt.

Isiklikku

Hans-Davis Viirmaa oli abielus korvpallur Margit Viirmaaga.
Kiire marssimine ruumis

Klassifikatsioon

Kiire ruumis marssimise meetodi saab otse tuletada visualiseerimisvõrrandist (ingl rendering equation). Sellega saab saavutada kõrge kvaliteediga visualiseeringuid. Kiire marssimist ruumis klassifitseeritakse pildipõhise ruumi visualiseermis tehnikana, kuna arvutused lähtuvad väljund pildist, mitte ruumilisest sisend andmetest, mida kasutatakse objekti põhiste visualiseermise tehnikatega.
Mandliroheline

Kasutamine

Nagu pistaatsiaroheline ja laimirohelinegi on mandliroheline kasutusel kosmeetikas, sisekujunduses, kodutekstiilides ja rõivastuses, kodutehnika ja sõidukite värvusena.
Kunstitarvete tootja Mi-Teintes pastellpaberi üks toone on vert amande 'mandliroheline', eesti keelde on see tõlgitud helerohelisena.
Nimetust mandliroheline kohtab 1930. aastate Eesti ajakirjade moenõuannetes riietuse kontekstis.
Radio Swiss Classic

SRG SSR Radio Swiss Classic on ööpäevaringselt klassikalise muusika teoseid edastav mitmekeelne Šveitsi raadiojaam. 2012. aasta augusti alguse seisuga oli jaama arhiivis 369136 CD-d 3 452 461 looga (klassika, džäss, rokk).
Eestis ja Euroopas on Radio Swiss Classic kuulatav näiteks FTA-vastuvõtjaga (satelliidi EUTELSAT HOT BIRD 13B vahendusel), samuti interneti kaudu (näiteks rakendustega Flash Player, Winamp, RealPlayer, Windows Media Player, iTunes) ning Androidiga seadmete ja iPhone'i/iPodi/iPadiga.